Red Sails in the Sunset (sang)

«Red Sails in the Sunset» er en amerikansk sang med melodi av Hugh Williams (psevdonym for Will Grosz) og tekst av den produktive låtskriveren Jimmy Kennedy. Den ble publisert i 1935.

Sangen var inspirert av de «røde seilene» til Kitty of Coleraine en yacht Kennedy ofte så seile av sted fra Irlands nordlige kyst og av hans «adopterte» hjemby, Portstewart, en badeby i County Londonderry.

Én av de tidligste versjonene ble innspilt av Guy Lombardo's Royal Canadians 11. oktober 1935. Den ble utgitt av Decca Records med katalognummer 585A. Den andre siden var «Madonna Mia».

Sangen fikk nytt liv av Nat King Cole with Pete Rugolo & his orch. Den ble innspilt 21. februar 1951 og utgitt av Capitol Records med katalognummer 1468. Den andre siden var «Little Child».

Andre innspilte versjoner 
Henry Allen & his orchestra (Innspilt 8. november 1935. Utgitt av Vocalion Records med katalognummer 3097. Den andre siden var «I Found a Dream»)
Albert Ammons (Innspilt i april 1946 og utgitt av Dmed katalognummer 8205. Den andre siden var «Margie»)
Paul Anka (1958)
Louis Armstrong & his orch (Innspilt 13. desember 1935 og utgitt av Decca Records med katalognummer 648B. Den andre siden var «On Treasure Island»)
Al Bowlly acc. by orchestra conducted by Ray Noble
Dave Brubeck (1999)
Bing Crosby with Victor Young (Innspilt 12. november 1935 og utgitt av Decca Records med katalognummer 616A. Den andre siden var «Boots and Saddle»)
Fats Domino (1963)
Earl Grant (1962)
Tab Hunter (1957)
Leslie "Hutch" Hutchinson (Utgitt på Parlophone R 233)
Jack Jackson (1935)
Johnny Lee (1976)
Vera Lynn (1935)
Mantovani (Innspilt 25. oktober 1935 og utgitt av Columbia Records med katalognummer 397D. Den andre siden var «Whisper Sweet»)
Tony Martin 
Vaughn Monroe (1952)
The Platters (1960)
The Three Sounds (1962)
Jimmy Velvit (2001)
Dinah Washington (1962)
Anona Winn (1935)

Norske versjoner 
Edmond Max har skrevet en norsk tekst. Den norske tittelen er «Vi seiler mot lykken». Knut Bjørnsen har skrevet «Røde seil».

Trond Kirkvaag, Knut Lystad & Lars Mjøen har skrevet en humoristisk norsk tekst. Deres norske tittel er «Norges reddeste sanggruppe».

Innspillinger

Listeplasseringer 
Nat King Coles versjon kom på Billboard Best sellers In Stores-listen 13. juli 1951 og lå der i to uker med nummer 21 som høyeste plassering.

Jack Lees versjon lå som nummer 22 på Billboard Hot Country Singles-listen i 1976.

Referanser 

Sanger fra USA
Sanger fra 1935